
                                                              ROMÂNIA

JUDEŢUL SUCEAVA

MUNICIPIUL CÂMPULUNG MOLDOVENESC

Compartimentul juridic 
                                                                                                      Nr. ____ din _____ 2026
RAPORT DE SPECIALITATE

la proiectul de hotărâre privind concesionarea prin licitație publică a terenului proprietatea privată a Municipiului Câmpulung Moldovenesc în suprafață de 2427 mp, situat în strada Bunești fn, Câmpulung Moldovenesc
          Compartimentul juridic primind spre analiză proiectul de hotărâre privind concesionarea prin licitație publică a terenului proprietatea privată a Municipiului Câmpulung Moldovenesc în suprafață de 2427 mp, situat în strada Bunești fn, Câmpulung Moldovenesc, menționează următoarele:
Conform art. 13 alin. (1) și (3) din Legea nr. 50/1991, privind autorizarea executării lucrărilor de construcții, republicată, cu modificările și completările ulterioare, Terenurile aparţinând domeniului privat al statului sau al unităţilor administrativ-teritoriale, destinate construirii, pot fi concesionate prin licitaţie publică, potrivit legii, în condiţiile respectării prevederilor documentaţiilor de urbanism şi de amenajare a teritoriului, aprobate potrivit legii, în vederea realizării de către titular a construcţiei. Concesionarea se face pe bază de oferte prezentate de către solicitanţi, cu respectarea prevederilor legale, urmărindu-se valorificarea superioară a potenţialului terenului.

Potrivit art. 17 din același act normativ, limita minimă a preţului concesiunii se stabileşte, prin hotărârea consiliului local, astfel încât să asigure recuperarea în 25 de ani a preţului de vânzare al terenului.

Conform art. 362 alin. (1) și alin. (3) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, bunurile proprietate privată a unităţilor administrativ-teritoriale, pot fi concesionate cu respectarea dispozițiilor prevăzute pentru concesionarea bunurilor proprietate publică a unităţilor administrativ-teritoriale.

Potrivit art. 309 alin. (6) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, concesionarea se aprobă, pe baza studiului de oportunitate prin hotărâre a consiliului local, întreaga procedură fiind prevăzută în Partea a V-a, Titlul I, Capitolul III, Secţiunea a 3-a (art. 305–331) din acelaşi act normativ.

De asemenea, conform art. 129 alin. (2) lit. c) şi alin. (6) lit. b) din O.U.G. nr. 57/2019 privind Codul administrativ, cu modificările şi completările ulterioare, Consiliul Local are atribuţii privind administrarea domeniului privat şi hotărăşte concesionarea bunurilor proprietate privată a municipiului. 
Având în vedere cele precizate, Compartimentul juridic consideră legal prezentul proiect de hotărâre.

